Република Србија

Општина / Град / Градска општина \_\_\_\_\_\_\_\_\_\_\_\_\_\_\_

Број \_\_\_\_\_\_\_\_\_\_\_\_\_\_\_\_\_\_

Датум \_\_\_\_\_\_\_\_\_\_\_\_\_\_\_\_

На основу чл. 4. и 28. Закона о запосленима у аутономним покрајинама и јединицама локалне самоуправе („Службени гласник РС“ бр. 21/2016), а у складу са чл. 28. Истог Закона, чл. 73. Закона о раду („Службени гласник РС“ бр.24/05, 61/05, 54/09, 32/13 и 75/14), и чл. 17а. Посебног колективног уговора о допунама посебног колективног уговора за државне органе, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ доноси

**Р Е Ш Е Њ Е**

**о коришћењу годишњег одмора**

1. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** функционеру/службенику/намештенику распоређеном на радном месту \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, које је разврстано у звање \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, утврђује се право на коришћење годишњег одмора за \_\_\_\_\_\_\_\_\_. годину у трајању од укупно \_\_\_\_\_\_ радних дана.

2. Именовани/а ће према утврђеном плану коришћења годишњих одмора, годишњи одмор користити у деловима и то:

- Први део годишњег одмора, у трајању од \_\_\_ радних дана ће користити у периоду од \_\_\_\_\_\_\_\_\_\_\_\_\_\_\_ године до \_\_\_\_\_\_\_\_\_\_\_\_ године. Именовани/а је дужан да се јави на рад дана \_\_\_\_\_\_\_\_\_\_године.

- Остатак годишњег одмора за \_\_\_\_\_\_\_\_\_\_\_ годину, у трајању од \_\_\_\_\_ радних дана ће користити, у складу са потребама \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ најкасније до 30. јуна наредне године.

3. За време коришћења годишњег одмора именовани/а има право на накнаду плате у висини просечне плате у претходних 12 месеци. (\*примена од 01.01.2017.)

**О б р а з л о ж е њ е**

Чланом 4. Закона о запосленима у аутономним покрајинама и јединицама локалне самоуправе за службенике и намештенике у јединицама локалне самоуправе, права и дужности у име послодавца, врши начелник градске или општинске управе ако је образована као јединствен орган, односно начелник управе за поједине области, или начелник управе градске општине односно руководилац који руководи службом или организацијом.

Чланом 28. Закона о запосленима у аутономним покрајинама и јединицама локалне самоуправе прописано је да службеник има право на одморе и одсуства према општим прописима о раду и колективном уговору. Службеник има право на годишњи одмор од најмање 20, а највише 30 радних дана, према мерилима одређеним општим актом послодавца.

Чланом 73. Закона о раду прописано је, између осталог, да годишњи одмор може да се користи једнократно или у два дела или у више делова, у складу са законом, а ако запослени користи годишњи одмор у деловима, први део користи у трајању од најмање две радне недеље непрекидно у току календарске године, а остатак најкасније до 30. јуна наредне године.

Чл. 17а. Посебног колективног уговора о допунама посебног колективног уговора за државне органе прописује да се дужина годишњег одмора запосленог утврђује тако што се законски минимум увећава према следећим критеријумима, и то:

1) По основу доприноса на раду:

(1) запосленом који се нарочито истакао на раду - за 5 радних дана,

(2) запосленом који се истакао на раду - за 3 радна дана,

(3) запосленом који је остварио стандардни учинак на раду - 1 радни дан;

2) По основу стручне спреме:

(1) запосленом са високим образовањем стеченим на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету и запосленом са стеченим високим образовањем на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до три године - за 5 радних дана,

(2) запосленом са средњом школском спремом - за 3 радна дана,

(3) запосленом са осталим степенима школске спреме - за 1 радни дан;

3) По основу година рада проведених у радном односу:

(1) запосленом преко 30 година рада проведених у радном односу - за 5 радних дана,

(2) запосленом од 25 до 30 година рада проведених у радном односу - за 4 радна дана,

(3) запосленом од 15 до 25 година рада проведених у радном односу - за 3 радна дана,

(4) запосленом од 5 до 15 година рада проведених у радном односу - за 2 радна дана,

(5) запосленом до 5 година рада проведених у радном односу - за 1 радни дан;

4) По основу услова рада:

(1) за рад на радним местима са повећаним ризиком - за 3 радна дана,

(2) за рад на радном месту на којима је уведено скраћено радно време - за 10 радних дана,

(3) за ноћни рад - за 2 радна дана;

5) Запосленој особи са инвалидитетом - за 5 радних дана;

6) По основу бриге о деци и члановима уже породице:

(1) родитељу, усвојитељу, старатељу или хранитељу са једним малолетним дететом - за 2 радна дана, а за свако наредно малолетно дете по 1 радни дан,

(2) самохраном родитељу са дететом до 14 година - за 3 радна дана, с тим што се овај број дана увећава за по 2 радна дана за свако наредно дете млађе од 14 година,

(3) запосленом који се стара о члану уже породице који је ометен у развоју, има тешко телесно оштећење или болест услед које је потпуно или врло слабо покретан - за 5 радних дана.

Годишњи одмор, који се утврди након примене свих критеријума, не може се користити у трајању дужем од 25 радних дана.

Запослени са навршених 30 година рада проведених у радном односу има право на годишњи одмор у трајању од 30 радних дана.

Самохраним родитељем у смислу овог члана сматра се родитељ који сам врши родитељско право, када је други родитељ непознат, или је умро, или сам врши родитељско право на основу одлуке суда или када само он живи са дететом, а суд још није донео одлуку о вршењу родитељског права и у другим случајевима утврђеним законом којим се уређују породични односи.

Чланом 26. Закона о систему плата запослених у јавном сектору („Сл.гласник РС“ бр. 18/16) прописано је, између осталог, да запослени има право на накнаду плате у висини просечне плате у претходних 12 месеци за време одсуствовања са рада током годишњег одмора,

На основу наведеног, а имајући у виду цитиране одредбе, именованом је утврђен годишњи одмор за \_\_\_\_\_\_\_\_\_\_\_годину од \_\_\_\_\_\_ дана и одобрено коришћење првог дела годишњег одмора у периоду од \_\_\_\_\_\_\_\_\_\_ до \_\_\_\_\_\_\_\_, па је одлучено као у ставу 1. и 2. диспозитива овог решења.

*УПУТСТВО О ПРАВНОМ СРЕДСТВУ:*

*Против овог решења може се изјавити жалба Жалбеној комисији, у року од 8 дана од дана достављања решења.*

|  |  |  |
| --- | --- | --- |
| Решење доставити:  - функционеру/службенику/намештенику  - кадровској евиденцији  - организационој јединици за финансије  - архиви | |  |
|  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | |
|  |  | |